Mestská časť Bratislava - Nové Mesto
––––––––––––––––––––––––––––––––––
Materiál na rokovanie
Miestneho zastupiteľstva
dňa 17.02.2015

Návrh na zmenu časti B. Uznesenia Miestneho zastupiteľstva č. 22/07 zo dňa 20.04.2010 vo vzťahu k zapracovaniu finančnej zábezpeky do Zmlúv o dielo súvisiacich s investičnou činnosťou Mestskej časti Bratislava – Nové Mesto

Predkladá: 					Materiál obsahuje:                                                                      

Ing. Mgr. Ľubomír Baník                         	1.   návrh uznesenia
prednosta MÚ BA NM                                   2.   dôvodovú správu
3.   pôvodné uznesenie č. 22/07 zo dňa    
      20.04.2010

Spracovateľ:                                  			   Stanovisko právnej skupiny:
Mgr. Marianna Moravcová Tomčíková
poverená vedením oddelenia právneho, podnikateľských
činností, evidencie súpisných čísiel a správy pozemkov

Na rokovanie prizvať:
- spracovateľa                        

Február 2015

Návrh uznesenia:

Miestne zastupiteľstvo    

s c h v a ľ u j e

zmenu Uznesenia č. 22/07 zo dňa 20.04.2010 v časti B. v nasledovnom znení: 

Do všetkých zmlúv o dielo súvisiacich s investičnou činnosťou Mestskej časti Bratislava – Nové Mesto na realizáciu stavebných prác súvisiacich s rekonštrukciou existujúcich objektov, resp. na výstavbu nových objektov, je nutné zapracovať ustanovenia týkajúce sa: 

a) zloženia finančnej zábezpeky zo strany zhotoviteľa na osobitne zriadený účet Mestskej časti Bratislava – Nové Mesto (ďalej v texte ako „MČ“) bezúročne, v lehote max. do 5 dní odo dňa účinnosti zmluvy o dielo, vo výške minimálne 5 % z celkovej ceny za zhotovenie diela vrátane DPH za účelom zabezpečenia prípadných akýchkoľvek vád, chýb, prípadne nedorobkov diela, a to najmenej po celú dobu trvania zmluvy o dielo ako aj po dobu trvania zodpovednosti zhotoviteľa (záruky / záručnej doby) za vady diela, pričom záruka / záručná doba za prípadné vady diela ako celku nesmie byť kratšia ako 36 mesiacov. V prípade, ak zhotoviteľ nezloží finančnú zábezpeku v stanovenej lehote na účet MČ, MČ neodovzdá stavenisko zhotoviteľovi v dohodnutej lehote a MČ vznikne zároveň právo /možnosť/ na odstúpenie od zmluvy o dielo, ako aj právo /možnosť/ na uplatnenie zmluvnej pokuty vo výške v akej mala byť finančná zábezpeka zložená. MČ uvoľní zhotoviteľom poskytnutú finančnú zábezpeku zhotoviteľovi po uplynutí dohodnutej záručnej doby, avšak až na základe písomnej výzvy zhotoviteľa o jej uvoľnenie doručenej MČ v súlade so zmluvou o dielo a zároveň až po uplatnení všetkých prípadných platných nárokov MČ vyplývajúcich zo zodpovednosti zhotoviteľa za vady diela počas plynutia záručnej doby. 

b)	možnosti odstránenia prípadných vád diela počas trvania záručnej doby priamo MČ prostredníctvom tretích osôb, a to v prípade, ak v stanovenej lehote oprávnené vady nebudú zo strany zhotoviteľa odstránené, pričom vzniknuté náklady na odstránenie vád si bude môcť MČ uplatniť priamo zo zhotoviteľom poskytnutej finančnej zábezpeky, v plnom rozsahu. 

a)  bez pripomienok
b)  s pripomienkami

Dôvodová správa

Zmena časti B. predmetného Uznesenia Miestneho zastupiteľstva je potrebná z dôvodu aplikačnej praxe, ako aj z dôvodu neúmerného finančného zaťaženia zhotoviteľov za prípadné zriadenie Bankovej záruky, taktiež aj z dôvodu urýchlenia zloženia finančných prostriedkov pred realizáciou samotného diela.